proxectonos/corpus_dominio_legal_administrativo_tmp huggingface dataset:
01/03/2017 | Administración de JusticiaJuzgados de Primera Instancia
1ª Instancia 8 A Coruña
Notificación de sentencia

Susana Guadalupe Saracho Sanchez del Aguila, letrado da administración de xustiza do Xulgado de Primeira Instancia Núm.8 da Coruña, fago saber que no PROCEDEMENTO DE FILIACION 331/12-A ditouse SENTENZA de 18.01.2017 que non puido ser notificada a ANDRES ANIBAL BRUJATS DASPET NIE XXXXXXXXX parte demandada, por estar en paradoiro descoñecido. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución poderá interpor un recurso de APELACION no prazo de VEINTE días consonte co establecido na Lei de Axuizamento civil (LAC). Espido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 22.02.2017 Susana Guadalupe Saracho Sanchez del Aguila O letrado da administración de xustiza
01/03/2017 | Administración LocalMunicipal
Narón
Intervención
Edicto de modificación do padrón fiscal de actividades sociocomunitario (envellecemento activo) do mes de febreiro

EDICTO A Xunta de Goberno Local, en sesión ordinaria celebrada o día 23 de febreiro de 2017, adoptou, entroutros, o acordo seguinte: Modificar o punto primeiro do acordo desta Xunta de Goberno Local de data 16/02/2017, quedando a súa redacción da seguinte maneira: Primeiro. –Aprobar o padrón fiscal correspondente á taxa por servizos prestados polo Servizo Sociocomunitario na actividade de envellecemento activo correspondente ao mes de febreiro do ano 2017, que comeza por ONSURBE TERCIADO, ELENA ADINA e remata por FARSIOUI MARRODAN, MARINA BEATRIZ EL, cun importe de 3.357,80 euros e 412 contribuíntes. Narón, 23 de febreiro de 2017. O alcalde José Manuel Blanco Suárez
29/03/2017 | Administración LocalMunicipal
Dodro
Aprobación inicial da modificación da Ordenanza fiscal núm.1, reguladora do Imposto sobre Construcións, Instalacións e Obras (ICIO)

O Pleno municipal, en sesión ordinaria que tivo lugar o día 17 de marzo de 2017, acordou aprobar inicialmente a modificación do artigo 4. BENEFICIOS FISCAIS da Ordenanza fiscal núm.1, reguladora do Imposto sobre construcións, intalacións e obras (ICIO) O que se fai público polo prazo de trinta días hábiles, contados a partir da publicación deste anuncio no BOP, para os efectos de que os interesados poidan examinar o expediente e formular as reclamacións que estimen oportunas, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. Facendo constar que, o dito acordo ata entón provisional entenderase definitivamente aprobado, se rematado o prazo de exposición ao público non se presentase ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. Dodro, 23 de marzo de 2017. O alcalde Valentín Alfonsín Somoza
29/03/2017 | Administración LocalMunicipal
Arteixo
Secretaría Xeral
Convocatoria de subvencións para actividades e investimentos educativos do exercicio 2017

ANUNCIO Convocatoria de subvencións para actividades e investimentos educativos do exercizo 2017 O Concello de Arteixo abre o prazo para a presentación de solicitudes da convocatoria de subvencións para actividades e investimentos educativos do exercizo 2017 CONVOCATORIA DE SUBVENCIÓNS PARA ACTIVIDADES E INVESTIMENTOS EDUCATIVOS DO EXERCIZO 2017 Prazo de solicitude De conformidade co disposto no apartado 34 das bases da Ordenanza xeral reguladora da concesión de subvencións municipais comunícase que as entidades que queiran solicitar subvencións para actividades e investimentos educativos do exercizo 2017 deberán presentar as solicitudes no prazo de UN MES, contado a partir do día seguinte da publicación da convocatoria correspondente no Boletín Oficial da Provincia. Os impresos de solicitude poden recollerse no Concello, na concellaría de Relacións coa Comunidade Educativa ou na páxina web municipal (www.arteixo.org). A concelleira de Relacións coa Comunidade Educativa Celina Varela Suárez (Por delegación, Decreto 1336/2015) Arteixo, 23 de marzo de 2017
29/03/2017 | Administración LocalMunicipal
Vedra
Secretaría-Intervención
Aprobación padrón fiscal taxa por rede de sumidoiros 2017

Aprobado inicialmente pola Xunta de Goberno Local o padrón fiscal da taxa por rede de sumidoiros correspondente ao exercicio 2017, en virtude do acordo 5º.2 adoptado na sesión celebrada o día 23/03/2017, exponse ao público nas oficinas xerais do Concello durante o prazo dun mes, contado a partir do día seguinte ao da publicación no BOP do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán examinalo en horario de atención ao público e presentar contra os actos que se notifican as reclamacións e recursos que estimen oportunos. De conformidade co establecido no artigo 108 da Lei 7/1985, de 2 de abril, reguladora das bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, perante a Alcaldía e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Vedra, 24 de marzo de 2017. O ALCALDE, Carlos Martínez Carrillo.
29/03/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.55946. Senda peonil. Concello de Cabana de Bergantiños

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Cabanas de Bergantiños solicita de Augas de Galicia, por atoparse nas marxes do río s/d, a autorización de obras no lugar de igrexa parroquial de Corcoesto, parroquia de Corcoesto (San Pedro), concello de Cabana de Bergantiños (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.55946. As obras solicitadas consisten na senda peonil e un aparcadoiro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cabana de Bergantiños ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 16 de marzo de 2017. O xefe do Servizo Territorial Néstor Rodríguez Arias
29/03/2017 | Administración LocalMunicipal
Lousame
Publicación de anuncio de licitación de mantemento de iluminación pública do Concello de Lousame

Anuncio de licitación Anuncio polo que se convoca licitación pública para a contratación do servizo de conservación, reparación e mantemento da iluminación pública do Concello de Lousame.1. Entidade adxudicadora. a) Organismo: Concello de Lousame. b) Obtención de documentación e información: 1) Dependencia: Secretaría-Intervención 2) Domicilio: Praza Teodomiro Hidalgo, 1 3) Localidade e código postal: Lousame - 15214 4) Dirección de internet do perfil do contratante: http://www.contratosdegalicia. gal/portada. jasp 5) Número de expediente: 3.2017 2. Obxecto do contrato. a) Tipo: servizos. b) Descrición: conservación, reparación e mantemento da iluminación pública do Concello. c) División por lotes: non. d) Lugar de execución: Concello de Lousame. e) Prazo de execución: 12 meses. f) Prórroga: unha prórroga por 12 meses. g) CPV: 50232100-1 / 50232100-4 3. Tramitación, procedemento e forma de adxudicación. a) Tramitación ordinaria. b) Procedemento aberto. c) Adxudicación: multiplicidade de criterios de adxudicación.4. Valor estimado do contrato: 47.080,80 €. 5. Orzamento base de licitación (duración ordinaria de 12 meses). a) Prezo sen IVE: 23.540,40 €. b) IVE: 4.943,48 €. c) Prezo con IVE: 28.483,88 €. 6. Garantías. a) Provisional: non se esixe. b) Definitiva: 5% do importe de adxudicación, excluído o IVE.7. Presentación de ofertas. a) Prazo: 15 días naturais, a contar dende a publicación deste anuncio no BOP e no perfil do contratante. b) Lugar: Concello de Lousame. Praza Teodomiro Hidalgo, 1.15214 - Lousame (A Coruña). 8. Gastos de publicidade: a conta do adxudicatario, até un máximo de 500,00 €. 9. Apertura de ofertas: a data e hora de apertura dos sobres B e C (acto público) será anunciada previamente no perfil do contratante nos termos sinalados no PCAP. Lousame, a 23 de marzo de 2017. A alcaldesa M.ª Darya Julio Gabriel Justa Borodi
29/03/2017 | Administración LocalMunicipal
Noia
Secretaría
Anuncio de rectificación de erros da convocatoria e bases de selección para a creación dunha bolsa de traballo para a cobertura de postos de auxiliar administrativo do Concello de Noia

ANUNCIO DE RECTIFICACIÓN DE ERROS DA CONVOCATORIA E BASES DE SELECCIÓN PARA A CREACIÓN DUNHA BOLSA DE TRABALLO PARA A COBERTURA DE POSTOS DE AUXILIAR ADMINISTRATIVO DO CONCELLO DE NOIA En virtude do disposto no artigo 109.2 da Lei 39/2015, do 1 de outubro, do procedemento administrativo común das administracións públicas, no que se dispón que “as administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos”. Por resolución da concelleira delegada número 500/2017, do 24 de marzo de 2017, acordase a rectificación de erros da convocatoria e as bases que rexen o proceso de selección para a creación dunha bolsa de traballo para a cobertura de postos de auxiliar administrativo do Concello de Noia, tal e como se reflicte a continuación: “Primeiro. –Rectificar o erro de transcrición das bases que rexerán o procedemento de selección para a creación dunha bolsa de traballo para a cobertura de postos de auxiliar administrativo do Concello de Noia, concretamente da base 6.3 que dispón o seguinte: “6.3. Os aspirantes omitidos ou excluídos disporán dun prazo de tres (5) días naturais, contados a partir do día seguinte ao da publicación da devandita resolución no taboleiro de anuncios da sede electrónica da páxina web municipal, para emendar os erros ou os defectos que motivaron a súa omisión ou exclusión.” Onde di: “tres (5) días naturais” ten que dicir “cinco (5) días naturais”. Segundo. –Rectificar o erro de transcrición das bases que rexerán o procedemento de selección para a creación dunha bolsa de traballo para a cobertura de postos de auxiliar administrativo do Concello de Noia, concretamente da base 12.7 que dispón o seguinte: “12.7. Esta proba realizarase aos aspirantes, respecto dos cales sexa necesario, no lugar, data e día que se fixe na resolución de aprobación da lista definitiva de admitidos e excluídos no proceso selectivo mencionada na base 6.4.” Queda redactada nos seguintes termos: “Esta proba realizarase aos aspirantes, respecto dos cales sexa necesario, no lugar, data e día que se fixe mediante a resolución correspondente.” Terceiro. –Publicar o contido desta resolución no Boletín Oficial da Provincia da Coruña, no taboleiro de anuncios da sede electrónica da web municipal e no taboleiro de edictos da Casa Consistorial.” Noia, 24 de marzo de 2017. A concelleira delegada Asdo.: María Luísa Villar Ageitos
29/03/2017 | Administración LocalMunicipal
Vedra
Secretaría-Intervención
Aprobación padrón fiscal taxa por actividades e servizos relacionados coa hixiene pública 2017

Aprobado inicialmente pola Xunta de Goberno Local o padrón fiscal da taxa por actividades e servizos relacionados coa hixiene pública correspondente ao exercicio 2017, en virtude do acordo 5º.1 adoptado na sesión celebrada o día 23/03/2017, exponse ao público nas oficinas xerais do Concello durante o prazo dun mes, contado a partir do día seguinte ao da publicación no BOP do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria. Durante o citado prazo, os interesados poderán examinalo en horario de atención ao público e presentar contra os actos que se notifican as reclamacións e recursos que estimen oportunos. De conformidade co establecido no artigo 108 da Lei 7/1985, de 2 de abril, reguladora das bases do réxime local, contra as liquidacións contidas no padrón fiscal os suxeitos pasivos e as demais persoas lexitimadas poderán formular, perante a Alcaldía e dentro do prazo dun mes -contado dende o día seguinte ao de finalización do período de exposición pública- o recurso de reposición regulado no artigo 14.2 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais. Vedra, 24 de marzo de 2017. O ALCALDE, Carlos Martínez Carrillo.
29/03/2017 | Administración LocalMunicipal
Boqueixón
Aprobación definitiva da modificación da relación de postos de traballo no Concello de Boqueixón

ANUNCIO MODIFICACIÓN DA RELACIÓN DE POSTOS DE TRABALLO NO CONCELLO DE BOQUEIXÓN Na sesión plenaria extraordinaria que tivo lugar o día 14 de febreiro do 2017 acordouse modificar a relación de postos de traballo do Concello. O acordo foi exposto ao público a través da publicación da modificación no BOP, no taboleiro de edictos e na páxina web do concello durante 20 días. Transcorrido o prazo de exposición pública, non se presentaron alegacións, polo que de acordo co artigo 202 da Lei 2/2015 de emprego público de Galicia, enténdese definitivamente aprobada. Texto íntegro da modificación: 1. Modificar a relación de postos de traballo (RPT), no senso de atribuír as funcións do rexistro público á administrativa da Administración Xeral, que na actual RPT reflíctese como administrativa da alcaldía. Boqueixón, 24 de marzo do 2017. O alcalde Manuel Fernández Munín
29/03/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de control de calidade das obras incluídas no proxecto de acondicionamento da Residencia do Centro Calvo Sotelo, fases 1 e 2

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2017.00093.2. Obxecto do contrato: servizos de control de calidade das obras incluídas no proxecto de acondicionamento da Residencia do Centro Calvo Sotelo, Fases 1 e 2 3. Prazo de execución: desde o día de formalización do contrato en documento administrativo ata o 31 de decembro de 2018, sen prexuízo do establecido na cláusula 3.1 do prego de cláusulas administrativas.4. Tramitación e procedemento de adxudicación. a) Tramitación: urxente. b) Procedemento: aberto cun único criterio de adxudicación.5. Presuposto máximo, IVE incluído: 69.904,12 €. 5 bis. Valor estimado: 86.658,00 €. 6. Garantía provisional: non se esixe.7. Garantía definitiva: 5% do presuposto máximo do contrato, IVE excluído: 2.888,60 €. 8. Requisitos específicos do contratista: Vver cláusulas 7 e 10 do prego.8 bis. Clasificación: non se esixe. Os licitadores deberán acreditar a súa solvencia acreditando o cumprimento dos requisitos específicos de solvencia esixidos na cláusula 10.1.2. G. 9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña) b) Data límite de presentación de ofertas: dentro do prazo dos oito días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en dous sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 3 do prego de cláusulas administrativas. d) MOSTRAS: Non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 28 de marzo do 2017. O PRESIDENTE O SECRETARIO Valentín González Formoso José Luis Almau Supervía
09/03/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (expediente As-9/2017)

1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-9/2017 2. Obxecto do contrato: Organización dun mercado quincenal de productos ecolóxicos e de proximidade. Duración: dous anos prorrogables por uno máis.3. Tramitación: ordinaria. Procedemento: aberto.4. Orzamento base de licitación: 50.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 2 de marzo de 2017 Eduardo Mera Rico Director da Área de Economía, Facenda e Administración (Decreto de delegación do 15.06.2016)
09/03/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.56443. Concello de Ordes

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Ordes solicita de Augas de Galicia a autorización de obras no lugar de Vilasuso, parroquia de Bean, T. M. de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56443. Solicita autorización para a realización dos traballos de captación de augas no punto de coordenadas X:549.460 Y:4.763.306, dende un regato innominado afluente do rego Cacheiro cara o depósito antiincendios xa existente nas coordenadas X:549.554 Y:4.763.224, no lugar de Vilasuso, parroquia de Beán, mediante unha tubaxe de P. E. de 75 mm de diámetro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste Servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 22 de febreiro de 2017. O xefe do Servizo Territorial Ángel Gómez Rey
09/03/2017 | Administración LocalMunicipal
Santiago de Compostela
Servizo de Contratación
Subscrición póliza de seguro de risco colectivo de accidentes dos empregados municipais do Concello de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: subscrición póliza de seguro de risco colectivo de accidentes dos empregados municipais do Concello de Santiago de Compostela. REFERENCIA DO EXPEDIENTE: CON/1/2017. TIPO DE LICITACIÓN: 12.500,00 €/ano. PRAZO DE EXECUCIÓN: establécese un prazo de execución de dous anos. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de quince días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: Perfil municipal de contratante: www.santiagodecompostela. gal. CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas. “10.3.–Criterios de adxudicación: – VALOR ECONÓMICO DA OFERTA. Outorgarase a puntuación máxima de 40 puntos á oferta que supoña a maior baixada sobre o tipo de licitación proposta, valorándose as restantes de forma directamente proporcional. – MELLORAS CUANTIFICABLES Incremento de capitais (de 0 a 30 puntos) 1.–Falecemento por accidente: Valorarase con 1 punto por cada 1.000 € que se incremente o capital establecido no prego de prescricións técnicas, ata un máximo de 5 puntos.2.–En caso de Invalidez Permanente Absoluta: Valorarase con 1 punto por cada 1.000 € que se incremente o capital establecido no prego de prescricións técnicas, ata un máximo de 5 puntos.3.–En caso de Invalidez Permanente Total: Valorarase con 2 puntos por cada 1.000 € que se incremente o capital establecido no prego de prescricións técnicas, ata un máximo de 10 puntos.4.–En caso de Invalidez Permanente Parcial: Valorarase con 1 punto por cada 1.000 € que se incremente o capital establecido no prego de prescricións técnicas, ata un máximo de 5 puntos.5.–En caso de Gran Invalidez: Valorarase con 1 punto por cada 1.000 € que se incremente o capital establecido no prego de prescricións técnicas, ata un máximo de 5 puntos GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 02 de marzo de 2017. O ALCALDE Asdo.: Martiño Noriega Sánchez
09/03/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (expediente As-2/2017)

Anuncio de licitación (As-2/2017) 1. Entidade adxudicadora: Concello da Coruña. a) Dependencia: Servizo de Contratación. b) Número de expediente: As-2/2017.2. Obxecto do contrato: servizo de dinamización comercial consistente na organización de mercadillos urbanos en diferentes zonas da ciudade. Duración: un ano, prorrogable por outro máis.3. Tramitación: ordinaria. Procedemento: aberto.4. Orzamento base de licitación: 100.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 2 de marzo de 2017. Jose Silvestre Carlos Serafin Durla Makinen da Área de Economía, Facenda e Administración (Decreto de delegación do 15.06.2016)
09/03/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.54457. María del Carmen Paz Fraga. Concello de Val do Dubra

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO María del Carmen Paz Fraga solicita de Augas de Galicia a autorización de obras no lugar de Bembibre, parroquia de Bembibre (San Salvador), T. M. de Val do Dubra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.54457. As obras solicitadas sitúanse na zona de policía do río Dubra e consistirán na canalización dunha canle de rega lindante co inmoble de referencia catastral 8239305NH2683N0001BF, co obxecto de evitar danos e deterioro das paredes da finca e infiltracións de auga no seu soto. Lonxitude a canalizar: 15 m. l. Realizarase unha base de formigón no leito da canle e, sobre ela, asentaranse pezas prefabricadas en U de formigón 80 x 100 cm (ancho x altura), que se unirán con morteiro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Val do Dubra ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 22 de febreiro de 2017. O xefe do Servizo Territorial Ángel Gómez Rey
09/03/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 24 de febreiro de 2017, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Oroso (expediente IN407A 2017/009-1)

Expte.: IN407A 2017/009-1 Solicitante: Unión Fenosa Distribución, S. A. Denominación: LMTS en Rúa Alvaro Cunqueiro. Concello: Oroso LMTS a 20 KV, de 444 m, condutor tipo RHZ1-2OL 12/20 KV 1x240 mm2 Al, con orixe na LMTS SIG-803, entre o CS 15CKVK Eroski - Sigüeiro e o CT 15SCZN Polígono Oroso I, e final no CS particular. Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 24 de febreiro de 2017 Isidoro Martínez Arca Xefe Territorial da Coruña
09/03/2017 | Administración LocalMunicipal
Ferrol
Unidade de Contratación
Anuncio de licitación da “Concesión para a explotación de postos nos Mercados da Madalena e Recimil, favorecendo a inserción laboral” (Expediente: AV 16/32)

Organismo: Concello de Ferrol Dependencia que tramita o expediente: Unidade de Contratación Descripción do obxecto: Concesión para a explotación de postos nos Mercados da Madalena e Recimil, favorecendo a inserción laboral Número de expediente: AV 16/32 Duración da concesión: 10 anos como máximo Trámite do expediente: ordinario Procedemento: aberto con pluralidade de criterios de valoración, documentalmente simplificado. -MERCADO DA MADALENA: -MERCADO DE RECIMIL: 5) GARANTÍA DEFINITIVA ESIXIDA: 3% do canon-importe de licitación, multiplicado polo número de anos de duración da concesión.1-Mellor oferta económica (ata 50 puntos) 2-Reducción do prazo máximo da concesión (ata 15 puntos) 3-Non coincidencia da actividade comercial a desenvolver coa xa prestada noutros postos do mercado (ata 15 puntos) 4-Fomento de emprego e inserción laboral (ata 20 puntos) Entidade: Concello de Ferrol Dependencia: Unidade de Contratación Enderezo: Praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (Sede electrónica- Perfil do contratante) Data límite de obtención dos documentos e información: o último día do remate da presentación das ofertas. Obtención dos pregos e/ou do proxecto: www.ferrol.es (Sede electrónica- Perfil do contratante) Data límite de presentación de ofertas: vinte (20) días naturais contados dende o día seguinte ó da publicación do anuncio de licitación no BOP. Se o último día para a presentación de ofertas coincidise en sábado, domingo ou festivo trasladaráse ó seguinte día hábil. Documentación que hai que presentar: ver cláusulas 10 e 20 do PCAP. Lugar de presentación: No Rexistro Xeral do Concello de Ferrol en horas de 9 a 14 h (de luns a venres). En oficinas de Correos (con aviso ao órgano de contratación-consultar pregos). Entidade: Concello de Ferrol Enderezo: Praza de Armas, s/n.15402 Ferrol. Fax do Rexistro Xeral: 981944028 9) APERTURA DAS OFERTAS: celebrarase no lugar, data e hora que se sinale no perfil do contratante. Ferrol, 23 de febreiro de 2017 O alcalde do Concello de Ferrol, Jorge J. Suárez Fernández
09/03/2017 | Administración LocalMunicipal
Cedeira
Delegación de funcións da Alcaldía no segundo tenente de alcalde

Con data 01.03.2017 ditouse a seguinte resolución: Tendo previsto ausentarme do termo municipal os días 6 e 7 de marzo de 2017, e dado que a 1ª Tenente de alcalde, D.ª Ines Mercedes Amoros Albistur, tamén se atopará ausente nesas datas. De conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as funcións de Alcaldía no 2ª Tenente de alcalde, D. José Camilo Casal García, a fin de que substitúa na totalidade das citadas funcións os días 6 e 7 de marzo de 2017. Segundo.- Notificar a presente Resolución ó interesado, así como publicala no taboleiro de edictos da Corporación e no Boletín Oficial da Provincia.” Cedeira, 1 de marzo de 2017 O Alcalde Pablo Diego Moreda Gil
09/03/2017 | Administración LocalMunicipal
Narón
Intervención
Edicto aprobación das modificacións no padrón fiscal das taxas pola utilización de instalacións deportivas do mes de novembro de 2016

Por resolución da Alcaldía de data 03/03/17 resolveuse: PRIMEIRO: Pola necesidade de aprobar, con carácter de urxencia, as modificacións ao padrón fiscal das taxas pola utilización de instalacións deportivas do mes de novembro de 2016, e de conformidade co artigo 10 da Lei 40/2015, de 1 de outubro avocar a firma da presente resolución. SEGUNDO: Modificar o acordo da Xunta de Goberno Local de data 23/02/2017, nos seguintes puntos: Aprobar o padrón fiscal correspondente ás taxas pola utilización de instalacións deportivas do mes de novembro de 2016 que comeza por A. Deportiva Naútico Narón e remata pola Sociedade Deportiva O Val, por un importe de 7.131,60€ e 52 contribuíntes. O prazo de cobro, en período voluntario, será de dous meses, e comprenderá desde o 13 de marzo ata o 13 de maio de 2017, ámbolos dous inclusive. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes o día 20 de marzo de 2017. Narón, 3 de marzo de 2017 A alcaldesa acctal Maria Cielos Maryluz Al Hamdaoui Schlegel
09/03/2017 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva da modificación puntual do Plan xeral de ordenación municipal (PXOM) na Rocha. Estrada N-550, p. k. 67

A Consellería de Medio Ambiente o Ordenación do Territorio, mediante orde do 17 de xuño de 2016 outorgou a aprobación definitiva da Modificación puntual do Plan xeral de ordenación municipal (PXOM) na Rocha, estrada N-550, PK 67. A precitada orde de aprobación definitiva publicouse no Diario Oficial de Galicia o día 30 de agosto de 2016. De conformidade co disposto nos artigos 88 da Lei 2/2016, do 10 de febreiro, do solo de Galicia (LSG) e 208 e seguintes do Decreto 143/2016, do 22 de setembro, polo que se aproba o Regulamento da citada Lei 2/2016, a Modificación puntual de referencia figura inscrita no Rexistro de Planeamento Urbanístico de Galicia, no Libro I, Tomo I, folla rexistral 15, co número RPG/00014/2017. En cumprimento do esixido polos artigos 82 da LSG e 70 da Lei de bases do réxime local, procédese a publicar deseguido o resultado da Modificación definitivamente aprobada.8.–CONTIDO DA MODIFICACIÓN PROPOSTA Segundo o exposto anteriormente, a ordenación proposta e a seguinte: Establecer unha nova delimitación para o solo rústico de protección de augas (ordenanza 19) e o solo rústico de infraestruturas (ordenanza 18) establecendo o límite da ordenanza 19 nunha liña paralela á aresta exterior da calzada da N-550, situada a 40 metros desta. Os terreos afectados por este cambio están incluídos na zona de afectación a estrada N-550, establecida en 50 metros dende a aresta exterior da explanación segundo a Lei 25/1988 de estradas e camiños estatais. O obxetivo desta modificación e permitir mellorar a fluidez e seguridade víal nos accesos á estación de servizo, posibilitando un recuamento das instalacións existentes. De acordo co informe da Secretaría Xeral de Calidade e Avaliación Ambiental, o ámbito territorial obxeto desta Modificación Puntual do PXOM restrínxese ao terreo xa modificado, recheo e explanado, para a construción do antigo vial de acceso á autopista AP-9, evitando toda nova alteración da topografía e vexetación dos marxes do regato de Vilar. Na presente Modificación Puntual non se modifican os textos das ordenanzas 18 Solo rústico de infraestraucturas e 19 Solo rústico de protección de augas, polo que calquera actuación que se pretenda realizar deberá cumprir cos parámetros establecidos polo PXOM e demais normativa de aplicación, así como obter as autorizacións oportunas Santiago de Compostela, 22 de febreiro de 2017. O concelleiro delegado de Espazos Cidadáns, Dereito á Vivenda e Mobilidade (Decreto do 16 de xuño de 2015) Asdo.: Jorge Carlos Duarte Vázquez
09/03/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 24 de febreiro de 2017, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Boiro (expediente IN407A 2017/011-1)

Expte.: IN407A 2017/011-1 Solicitante: Unión Fenosa Distribución, S. A. Denominación: Retranqueo Parque Empresarial Espiñeira. Concello: Boiro LMTS a 20 KV, de 56 m, condutor tipo RHZ1-2OL 12/20 KV 1x240 mm2 Al, con orixe na LMTS BOI-809 (Expte.: 341.593) e final no CS 15CBSJ Rotogal. Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 24 de febreiro de 2017 Isidoro Martínez Arca Xefe Territorial da Coruña
22/03/2017 | Administración LocalMunicipal
Muros
Anuncio de aprobación definitiva da modificación do cadro de persoal do Concello de Muros

ANUNCIO Aprobación definitiva de modificación do cadro de persoal O Pleno da Corporación, na sesión que tivo lugar o 26 de xaneiro de 2017, aprobou inicialmente a modificación do cadro de persoal do Concello de Muros e, en cumprimento do disposto no artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, o referido expediente expúxose ao público polo prazo de 15 días hábiles, contados desde o día seguinte ao da publicación deste anuncio no Boletín Oficial da Provincia, o 6 de febreiro de 2017 (BOP núm.25), a fin de que durante o dito prazo os interesados poideran examinalo e formular as reclamacións que consideraran oportunas. Transcorrido o dito prazo sen que se interpuxeran reclamacións, elévase a definitivo o acordo adoptado pola Pleno do Concello de Muros do 26 de xaneiro de 2017 e procedese á publicación do texto íntegro da MODIFICACIÓN DO CADRO DE PERSOAL que é a seguinte: A) Funcionarios de carreira a) Denominación: “Tesoureiro”. b) Número de prazas: unha (1). c) Grupo: A1. d) Nivel: 27. e) Escala: funcionarios de Administración Local con habilitación de carácter nacional. f) Subescala: Intervención- Tesouraría. g) Categoría: entrada. Muros, 17 de marzo de 2017. A ALCALDESA Asdo.: María Xosé Alfonso Torres
22/03/2017 | Administración LocalMunicipal
Santiso
Ordenanza fomento da natalidade

Tendo en conta o establecido nos arts.49 e 70 da Lei 7/1985, do 2 de abril (Bases do Réxime Local), procédese á exposición publica do expediente de establecemento e aprobación da ordenanza municipal reguladora do fomento da natalidade no concello de Santiso. A ordenanza foi aprobada provisionalmente por acordo municipal plenario do 8-3-2017. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Santiso, 14 de marzo de 2017 O ALCALDE Manuel Adán López
22/03/2017 | Administración LocalMunicipal
Santiso
Modificación da Ordenanza do prezo público SAF

MODIFICACIÓN ORDENANZA REGULADORA DO PREZO PÚBLICO DO SERVIZO DE AXUDA NO FOGAR Aplicando analoxicamente o establecido no art.17.2 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición publica do expediente de modificación da ordenanza do prezo público do servizo de axuda no fogar no concello de Santiso. A modificación foi aprobada provisionalmente por acordo municipal plenario do 8-3-2017. O expediente estará á disposición do público na Secretaría do Concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Santiso, 14 de marzo de 2017. O ALCALDE Manuel Adán López
22/03/2017 | Administración LocalMunicipal
Mugardos
Anuncio padrón do Servizo de Comedor Escolar municipal de febreiro 2017

A resolución da Alcaldía 324/13.03.2017 aprobou o padrón fiscal correspondente ao mes de febreiro do exercizo 2017 do Servizo de Comedor Escolar municipal. O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 16 de marzo de 2017 A alcaldesa Mª del Pilar Díaz Otero
22/03/2017 | Administración LocalMunicipal
Santiso
Prezo público campamento de verán e Nadal

MODIFICACIÓN ORDENANZA REGULADORA DO PREZO PÚBLICO DE CAMPAMENTOS Aplicando analoxicamente o establecido no art.17.2 do Real Decreto Lexislativo 2/2004, do 5 de marzo (Texto Refundido da Lei reguladora das Facendas Locais), procédese á exposición publica do expediente de modificación da ordenanza do prezo público pola realización do campamento de verán e Nadal. As modificacións foron aprobadas provisionalmente por acordo municipal plenario do 8-3-2017. O expediente estará á disposición do público na Secretaría do Concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Santiso, 14 de marzo de 2017. O ALCALDE Manuel Adán López
22/03/2017 | Administración LocalMunicipal
San Sadurniño
Anuncio dun prezo público

A N U N C I O A Xunta de Goberno Local deste Concello, na sesión celebrada o día 13 de marzo de 2017, acordou, en cumprimento do establecido na Ordenanza Fiscal n.º 19, Xeral de Prezos Públicos, o establecemento dun prezo público para a actividade consistente na participación na “4.ª carreira popular Concello de San Sadurniño”, que terá lugar o día 28 de maio do presente ano 2017. A tarifa da actividade terá o importe seguinte: Cota única para participantes na carreira de 5 quilómetros: 3 euros. O que se fai público en cumprimento do indicado no artigo 3.º-3 da referida Ordenanza Fiscal. San Sadurniño, 16 de marzo de 2016. O Alcalde, Secundino García Casal
22/03/2017 | Administración LocalMunicipal
Santiso
Numeración ordenanzas fiscais vixentes

NUMERACIÓN DAS ORDENANZAS FISCAIS VIXENTES NO CONCELLO DE SANTISO Tendo en conta o establecido no art.70 da Lei 7/1985, do 2 de abril (Bases do Réxime Local), procédese á publicación da numeración das ordenanzas fiscais no concello de Santiso, quedando como segue: Ordenanza fiscal n.º 1, reguladora do impostos de bens inmobles (IBI). Ordenanza fiscal n.º 2, reguladora do imposto de vehículos de tracción mecánica IVTM). Ordenanza fiscal n.º 3, reguladora do imposto sobre actividades económicas (IAE). Ordenanza fiscal n.º 4, reguladora da taxa pola licenza de apertura de establecementos. Ordenanza fiscal n.º 5, reguladora da taxa por expedición de documentos administrativos. Ordenanza fiscal n.º 6, reguladora das licenzas e autorizacións administrativas de autotaxis e demais vehículos de aluguer. Ordenanza fiscal n.º 7, reguladora da taxa por licenzas urbanísticas. Ordenanza fiscal n.º 8, reguladora da taxa por recollida de lixo. Ordenanza fiscal n.º 9, reguladora da taxa por ocupación do subsolo, solo y voo da vía pública. Ordenanza fiscal n.º 10 por tramitación expediente conducente á obtención da resolución/acordo de declaración de aplicación do réxime de situación de fóra de ordenación previsto na disposición terceira da Lei 2/2010, do 25 de marzo, de medidas urxentes. Esta renumeración foi aprobada por acordo municipal plenario do 8-3-2017, publicándose para coñecemento xeral. Santiso, 14 de marzo de 2017. O ALCALDE Manuel Adán López
06/03/2017 | Administración LocalMunicipal
Ferrol
Unidade de Contratación
Anuncio de licitación urxente correspondente á “Contratación do servizo de vixiancia e protección das instalacións de CC Portanova e Fimo pertencentes ó Excmo. Concello de Ferrol” (AV 03211 17/02)

Organismo: Concello de Ferrol Dependencia que tramita o expediente: Unidade de Contratación Descripción do obxecto: “Servizo de vixiancia e protección das instalacións de CC PORTANOVA e FIMO pertencentes o Excmo. Concello de Ferrol” (AV 03211 17/02) Tipo de contrato: servizos Duración do contrato: 6 Meses (* de conformidade co PPT, o prazo poderá ser diminuido de contratarse antes a seguridade xeral do Concello que inclúe os centros PORTANOVA e FIMO) Trámite do expediente: urxente Procedemento: aberto con único de criterio de valoración e documentalmente simplificado. -Importe co 21% do IVE incluído: 195.000,00 € (sen IVE: 161.157,02 €). 5) FINANCIACIÓN E PARTIDA ORZAMENTARIA: O gasto derivado da presente contratación imputarase á partida 03211-1321-22701 6) GARANTÍA DEFINITIVA: 5% do importe de axudicación excluído o IVE.7) SOLVENCIA OU CLASIFICACIÓN: Os licitadores acreditarán a súa solvencia económica e técnica consonte o disposto na cláusula 21.1 letra e) do Prego de cláusulas administrativas particulares. As dúas solvencias poderán ser acreditadas coa clasificación: Grupo M; Subgrupo 2, Categoría 2. -Oferta económica (de 0 a 100 puntos) Entidade: Concello de Ferrol Dependencia: Unidade de Contratación Enderezo: Praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (Sede electrónica- Perfil do contratante) Data límite de obtención dos documentos e información: o último día do remate da presentación das ofertas. Obtención dos pregos e/ou do proxecto: www.ferrol.es (Sede electrónica- Perfil do contratante) Data límite de presentación de ofertas: oito (8) días naturais contados dende o día seguinte ó da publicación do anuncio de licitación no BOP. Se o último día para a presentación de ofertas coincidise en sábado, domingo ou festivo trasladaráse ó seguinte día hábil. Documentación que hai que presentar: ver cláusulas 11 e 21 do Prego de cláusulas administrativas particulares. Lugar de presentación: No Rexistro Xeral do Concello de Ferrol en horas de 9 a 14 h (de luns a venres). En oficinas de Correos (con aviso ao órgano de contratación-consultar pregos). Entidade: Concello de Ferrol Enderezo: Praza de Armas, s/n (15402) Ferrol Fax do Rexistro Xeral: 981944028 11) APERTURA DAS OFERTAS: celebrarase no lugar, data e hora que se sinale no Perfil do Contratante.12) GASTOS DE ANUNCIOS: serán por conta do adxudicatario (anuncio BOP trámite urxente). Ferrol, 23 de febreiro de 2017 O alcalde do Concello de Ferrol, Jorge J. Suárez Fernández